Sigrid Christie

Sigrid Marie Bing Christie (1923–2004) var en norsk kunsthistoriker som ble kjent for arbeidet med å verne og sette i stand stavkirker.Åse Moe Torvanger, Sigrid Christie i Norsk biografisk leksikon.

Hun var datter av Paul Thorleif Refsum (1895–1983) og Sigrid Marie Bing Thune (1899–2001).  Faren var bror til  Maja Refsum (1897–1986) som i 1928 giftet seg med Arne Nygård-Nilssen, som var riksantikvar fra 1946 til 1958.  Hun fikk magistergrad i kunsthistorie i 1949 på avhandlingen Klassisismen i vår gravkunst, veiledet av Anders Bugge (1889–1955) og Hans Peter L’Orange (1903–1983). 

Samme året giftet hun seg med arkitekten Håkon Christie (1922–2010) som fra 1950 var tilsatt hos riksantikvaren med ansvar for norske kirker. Sigrid Christie jobbet også samme sted fra 1950 til 1970, i et stipendiat fra Norges almenvitenskapelige forskningsråd.  Oppdraget var å skrive om Norges kirker, som utkom som mange bind over flere år. Så fulgte doktorgradsstudier ved Universitetet i Bergen med doktorgrad i 1974 på avhandlingen Den lutherske ikonografi i Norge inntil 1800, og ansettelse hos riksantikvaren som sjefsantikvar, i fast stilling fra 1983 til 1989, hvorpå hun pensjonerte seg og jobbet videre som forsker samme sted. Fra 1994 jobbet hun for Norsk institutt for kulturminneforskning.

Hun ble i 1983 valgt inn i Det Norske Videnskaps-Akademi og var i styret noen år også. I 1988 ble hun utnevnt til ridder av 1.klasse av St. Olavs Orden, og 1999 fikk hun Urnesmedaljen fra Fortidsminneforeningen. De samme utmerkelser ble tildelt hennes mann.

 Litteratur 

 Utgivelser (utdrag) 



 Referanser 

Kategori:Norske kunsthistorikere
Kategori:Alumni fra Universitetet i Oslo
Kategori:Alumni fra Universitetet i Bergen
Kategori:Norske kulturvernere
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Oslo